Januar på Pluto

Da nærmer det seg et nytt år, og vi håper alle har en fin romjul og at både store og små koser seg. Desember måned var i hvert fall veldig koselig på Pluto, selv om det dessverre var redusert barnegruppe på grunn av mye sykdom. Vi håper alle barna ble ferdige med det før jul og holdt seg friske under julefeiringen! I måneden som var hadde vi mange og lange samlingsstunder, på bestilling fra barna. Vi hadde ”den røde boksen” med mus, grøt, nisser og bjelleklang. Nisseliten kom med brev hver dag hvor ett barn fikk trekke pepperkake i kalenderen, og det var veldig kjekt å se hvordan barna etter hvert godtok at det bare var en som fikk ”kaga” hver dag. På låven sitter nissen har runget inne på avdelingen hele dagen, ikke minst under måltidene. Måneden har med andre ord vært veldig preget av jul, og både store og små har kost seg. Når det er sagt, tror jeg det er flere barn som gleder seg til ”vanlige” samlingsstunder igjen. Vi merket oss savnet etter de andre samlingsboksene rett før ferien..

I januar skal vi starte opp med temaet Karius og Baktus. Flinke Barbro har heklet figurer og konkreter til historien, og vi kommer til å formidle Karius og Baktus både ved hjelp av figurer og laminerte bilder. Vi skal planlegge mer i detalj når vi får snakket sammen på avdelingen over nyttår, men Karius og Baktus har vært veldig populært i barnegruppene tidligere, så vi tenkte vi i hvert fall skulle prøve det ut. Som vanlig følger vi barnas interesser, så vi vet aldri helt hvor vi ender opp med tema!

Vi håper også å komme oss mer ut igjen neste år. Desember måned var dessverre preget av ganske mange innedager på grunn av kraftig vind og glatt føre, og vi håper dere har forståelse for dette. Målet vårt er å være ute hver dag, men vi må nesten se an været og sikkerhet. Vi prøver i hvert fall å få en liten tur ut hver dag! Den ene dagen i desember vi hadde masse snø, var det overraskende stor glede hos barna, så vi håper å få noen snødager denne vinteren!

Studentene Jamina og Monica kommer også tilbake til oss på nyåret, og skal være hos oss tre uker til. De skal ha en del lederdager hvor de får prøve seg som pedagogisk leder på avdelingen, og har denne gangen et hovedfokus på tekst, språk og matematikk. Noen spontane aktiviteter kommer det derfor også til å bli de neste ukene!

Årets første bursdagsbarn på Pluto er Jonas som blir to år 22. januar, tett etterfulgt av Ilay som fyller tre år 23. januar!

Vi vil med dette takke for det gamle og for et flott samarbeid i 2017! Dere er en utrolig flott og aktiv foreldregjeng, noe vi setter veldig pris på. Vi ser fram til et nytt år, og gleder oss til å møte både store og små igjen onsdag 3. januar. Husk planleggingsdagen tirsdag **2. januar.**

Nyttårshilsen fra Marianne, Barbro, Torill og Julie

**Januar på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 1.  **1. nyttårddag** | 2.  **Planleggings-dag**  **Barnehagen er stengt** | 3.  Grupper | 4.  Turdag | 5.  Grupper  Varm lunch |
| 8.  gupper/  baking | 9.  Ute/ innelek med Neptun | 10.  Grupper | 11.  Turdag | 12.  Grupper  Varm lunch |
| 15.  grupper/  baking | 16.  Ute/ innelek med Neptun | 17.  Grupper | 18.  Turdag | 19.  Grupper  Varm lunch |
| 22.  grupper/  baking  **Jonas 2 år!** | 23.  Ute/ innelek med Neptun  **Ilay 3 år!** | 24.  Grupper | 25.  Turdag | 26.  Grupper  Varm lunch |
| 30.  grupper/  baking | 31.  Ute/ innelek med Neptun | 1.  Grupper | 2.  Turdag | 3  Grupper  Varm lunch |